NaiveNeuron/SloPal huggingface dataset:
Žarnay, Oto, poslanec NR SR (2019-09-24):
Ďakujem za slovo. Vážený pán predsedajúci, vážené kolegyne, vážení kolegovia, predkladám návrh zákona, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní a o zmene a doplnení niektorých zákonov. Cieľom predkladanej novely zákona je definovaním osoby externého administrátora a stanovením podmienok výkonu externej administrácie výrazne zaručiť objektivitu výkonu a hodnotenia externej časti maturitnej skúšky a aj ostatných externých celoslovenských testovaní. Potrebu zisťovania a overovania vedomostí a zručností žiakov v celoslovenskom meradle nie je potrebné zdôrazňovať. Okrem reálne zistených dát toto testovanie nastaví skutočný obraz regionálnemu školstvu, prispeje k vyššej flexibilite a inovatívnosti obsahu vyučovacieho procesu a vnesie i šancu vyššej úspešnosti nielen v nadnárodnom meradle školstva ako celku, ale neskôr aj absolventov pri uplatnení na medzinárodnom trhu práce. Dôležitou súčasťou ukončenia stredoškolského štúdia je zas maturitná skúška zložená z externej časti s celoslovenskou pôsobnosťou a internej časti, ktorú realizujú podľa akreditovaných študijných programov školy samotné. Kvalita organizácie a celkového zabezpečenia a realizácie externej časti maturitnej skúšky sa od jej vzniku v podstate ustálila. Aplikačná prax však prináša stále nové podnety na zmeny, ktoré by zvýšili predovšetkým objektivitu priebehu a hodnotenia externej časti maturitnej skúšky i iných externých celoslovenských testovaní. Najviac problémov sa vyskytuje s vykonávaním dozoru na externom testovaní, kde okrem toho, že dozor vykonávajú pedagógovia s rovnakou aprobáciou, ako je obsah samotného testovania, v rámci internej pozície sú často nápomocní rôznym spôsobom žiakom, ktorí daný test absolvujú, a tým sa snažia vylepšiť skóre svojej škole a aj sebe. Takýto jav nie je dobrý príklad pre žiakov samotných, no zároveň aj významne skresľuje výsledky testovania a znemožňuje lepšie nastavenie školského kurikula, ako aj obsahu testov pre budúcnosť. V snahe zamedziť nežiaducim javom navrhujeme externú administráciu, čiže externý dozor pri výkone externej časti maturitnej skúšky a pri externom celoslovenskom testovaní. Externú administráciu budú môcť vykonávať kvalifikovaní externí pedagógovia, čiže pedagóg nebude zamestnancom školy, kde bude administráciu vykonávať, a bude spĺňať kritériá pedagogického zamestnanca. Zároveň pedagóg nesmie mať aprobáciu pre predmet, ktorý je obsahom testovania alebo maturitnej skúšky. Rovnako na jednej škole môže vykonávať externý dozor len raz za päť rokov, aby sa vyhlo akýmkoľvek pochybnostiam o objektivite výkonu externej administrácie. Kompetentné na vymenovanie externých administrátorov v stanovenom termíne budú okresné úrady v sídle kraja na návrh riaditeľov škôl, a to nielen pre externú časť maturitných skúšok, ale aj pre všetky externé celoslovenské testovania. Toľko na úvod. Ďakujem a potom sa hlásim do rozpravy.
Bugár, Béla, podpredseda NR SR (2019-09-10):
Prezentujme sa a hlasujme o návrhu pána poslanca. (Hlasovanie.) Prítomných 146, za 91, zdržalo sa 54 poslancov, 1 nehlasoval. Návrh sme schválili.
Heger, Eduard, podpredseda vlády a minister financií SR (2020-11-26):
Áno, nech sa páči.
B. Bugár, podpredseda NR SR: (2003-10-22):
(Hlasovanie.) Prítomných 139 poslancov, za návrh 135, zdržali sa 4 poslanci. Konštatujem, že tento návrh Národná rada prijala. Ďakujem, pán poslanec. vládnom návrhu zákona o elektronickom obchode (tlač 381). Pán poslanec Vážny, nech sa páči, môžete uviesť prvé hlasovanie.
Hrnčiar, Andrej, podpredseda NR SR (2016-09-08):
Otázka č. 10, pán poslanec Branislav Gröhling pre ministra školstva, vedy, výskumu a športu Slovenskej republiky pána Petra Plavčana: „Vážený pán minister, v súvislosti so zvyšovaním platov pedagogických zamestnancov by som sa vás rád opýtal, či v budúcnosti plánujete aj zvýšenie platov nepedagogických zamestnancov v školách?“
Glváč, Martin, podpredseda NR SR (2017-05-17):
Prosím, prezentujme sa hlasujme. (Hlasovanie.) Prítomných 132, za 33, proti 31, zdržalo sa 66, nehlasovali 2 poslanci. Konštatujem, že nebudeme ďalej rokovať o tomto návrhu zákona. Vyhlasujem teraz trojminútovú prestávku a ďalej budeme pokračovať v odôvodnení navrhovateľa o zákone 300/2005. Pán poslanec Grendel, procedurálny, pardon.
A. Belousovová, podpredsedníčka NR SR: (2009-10-29):
Pokračovať budeme druhým a tretím čítaním o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o údržbe a opravách cestných mostných objektov a úsekov ciest na slovensko-českej štátnej hranici . Návrh vlády je pod tlačou 1217 a spoločná správa výborov je ako tlač 1217a. Návrh vlády odôvodní pán minister Vážny, nech sa páči, ujmite sa slova.
Číž, Miroslav, podpredseda NR SR (2015-09-30):
Pán predseda Duchoň.
Kolíková, Mária, poslankyňa NR SR (2022-11-08):
Ďakujem veľmi pekne. Ja si myslím, že pán poslanec Dostál veľmi exaktne poukázal na ustanovenia, s ktorými je to v rozpore. Tým pádom je to, samozrejme, v rozpore s ústavou, takže ja verím, pán predseda, že budete konať v súlade so zákonom a s ústavou, sme predsa právny štát. Divím sa teraz, že pán predseda ústavnoprávneho výboru nesleduje túto rozpravu, a myslím si, že by mal, lebo ak by mal niekde sa vyjadriť, tak práve teraz, pretože myslím si, že ako predseda ústavnoprávneho výboru by naozaj mal zaujať k tomu postoj, aby jednoducho Národná rada neschvaľovala predsa postup, ktorý je v rozpore so zákonom. A toto je tak flagrantné porušenie zákona a fakticky aj ústavy, že verím, že k tomu nedôjde.
Pellegrini, Peter, podpredseda NR SR (2020-07-14):
Pán poslanec Kuriak.
P. Paška, predseda NR SR: (2007-10-26):
(Hlasovanie.) 135 prítomných, 98 za, 12 sa zdržalo, 25 nehlasovalo. Konštatujem, že body 1 až 4 a bod 6 sme schválili.
Ďuriš Nicholsonová, Lucia, podpredsedníčka NR SR (2017-05-18):
Dobré ráno. Vážení kolegovia, otváram siedmy rokovací deň 17. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali títo poslanci: pani poslankyňa Eva Antošová, Natália Blahová, pán poslanec Karol Farkašovský, Branislav Gröhling, Vladimír Matejička, Igor Matovič a Dušan Muňko. Teraz pristúpime k prvému čítaniu o návrhu poslanca Národnej rady Slovenskej republiky Ota Žarnay na vydanie zákona, ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých predpisov . Návrh zákona má tlač 516. Návrh na jeho pridelenie na prerokovanie výborom je v rozhodnutí pod č. 530. Dávam slovo pánovi poslancovi Žarnayovi, aby svoj návrh zákona uviedol. Nech sa páči.
Gašpar, Tibor, poslanec NR SR (2024-02-08):
Teraz hlasujeme o bode 253 druhého pozmeňujúceho návrhu poslanca Galka.
Dubéci, Martin, poslanec NR SR (2024-01-18):
Máte pravdu, pán predseda. Tak ja to potom, ja ešte budem mať nejakú faktickú, tak skúsim to v ďalšej. Ďakujem pekne.
Bugár, Béla, podpredseda NR SR (2011-07-07):
Neplatí mi to komentovať, potom ti to poviem, prečo sme to urobili, ty si sám navrhol tu. (Smiech v sále a potlesk.) Takže procedurálny návrh, pán predseda Národnej rady Sulík, nech sa páči.
Paška, Pavol, predseda NR SR (2014-04-02):
(Hlasovanie.) 127 prítomných, 113 bolo za, 13 sa zdržali, 1 nehlasoval. Návrh sme postúpili do druhého čítania. Ešte jedno hlasovanie, pán poslanec.
Paška, Pavol, predseda NR SR (2014-06-24):
(Hlasovanie.) 129 prítomných, 77 za, 52 sa zdržalo. Tieto body sme schválili.
Zmajkovičová, Renáta, podpredsedníčka NR SR (2014-07-08):
Kolegyne, kolegovia, budeme pokračovať hlasovaním. (Prestávka.) (Po prestávke.)
Laurenčík, Milan, podpredseda NR SR (2021-11-10):
Poslednú faktickú poznámku k tomuto príspevku bude mať pán poslanec Igor Kašper. Nech sa páči.
Bittó Cigániková, Jana, poslankyňa NR SR (2021-06-22):
Ďakujem veľmi pekne za slovo. Vecne pán minister obsah zákona ako taký, myslím si, vysvetlil úplne jasne. Nie je tam vôbec nič konfliktné, diskutabilné. Nemyslím si, že aj niekto z opozície by k tomu návrhu pôvodnému, tak ako bol, mohol mať výhrady. K čomu by ale výhrady opozícia mohla mať, a myslím si veľmi oprávnene, je k pozmeňováku pani poslankyne Horváthovej, ale k procesu. A preto teraz sa budem snažiť vystúpiť a vysvetliť, o čom ten pozmeňujúci návrh, ktorý teraz zaznel, je, a prečo je tu takto na poslednú chvíľu. Ale ako prvé chcem povedať, že v žiadnom prípade neobhajujem tento proces a systém. Pán minister sa, dúfam, nenahnevá, ja som mu to teda aj, aj povedala. A to zo žiadneho iného dôvodu ako z toho, že pokiaľ nedostávajú poslanci dostatočne dopredu – aj opoziční – to je veľmi dôležité, a celá verejnosť dostatočne dopredu návrhy zákonov, tak jednoducho nevieme vychytať tie legislatívne chyby. (Rečníčka sa obrátila k predsedníckemu pultu a žiada vypnutie zvoniaceho mobilného telefónu.) No teraz k tomu, že to, čo ste tu teraz počuli, že o čom to v podstate je a prečo je to takto na poslednú chvíľu. Pán minister nás poprosil preto, lebo úradníci na NCZI ho požiadali o zmeny v návrhu zákona, tak aby aj my sme mohli fungovať na základe pravidiel Európskej únie a aby naši občania mohli cestovať. Ide v podstate o používanie, vydávanie GreenPassov na základe pravidiel, ktoré sú dohodnuté. A to, čo by mohlo spôsobiť diskusiu úplne pochopiteľne, je, sú napríklad odporcovia očkovania alebo nejakých pravidiel, ktorí by sa teda mohli cítiť dotknutí. Chcem preto úplne jasne povedať, že v podstate ide o vydávanie GreenPassov, o sprístupnenie informácií potrebným, potrebným ľuďom, ale kto sa nedá zaočkovať, nijako sa ho tento pozmeňujúci návrh netýka, nijako. Kto sa zaočkovať dá a nebude chcieť GreenPass, opäť nijako sa ho to nedotkne. Kto sa zaočkovať dá a bude potrebovať GreenPass, lebo bude potrebovať cestovať, či už z dôvodu, že teda bude zaočkovaný, alebo test, alebo, alebo že prekonal, no keď teda sa zaočkovať dá a bude potrebovať GreenPass, tak dostane ho za podmienok upravených v tom pozmeňujúcom návrhu, ktorý hovorila pani poslankyňa Horváthová. No a teraz to, prečo ja zvyknem veľmi kriticky vystupovať k týmto veciam na poslednú chvíľu. Robím to aj teraz, ale aký dôvod mám pre to, aby sme to podporili. No vecne je to nevyhnutné a je to tak nevyhnuté, že ak by sme teraz nepodali ten pozmeňujúci návrh, ak to správne čítam, tak by to znamenalo, že by sme museli mať mimoriadnu schôdzu ešte pred letom, aby sme občanom Slovenskej republiky umožnili cestovať podľa pravidiel Európskeho spoločenstva, Európskej únie. Inak by naši, naši občania mali problém s cestovaním. Čiže toto je dôvod, prečo aj ja osobne, aj SaS tento pozmeňujúci návrh podporíme. Opakujem, pokiaľ sa nedáte očkovať alebo nebudete chceť GreenPass, nijako sa vás to nedotkne ani vašich údajov, ani ničoho. Pokiaľ budete chcieť GreenPass, v tom prípade pani Horváthová priniesla riešenie, podľa ktorého ho budete vedieť v rámci Európskej únie používať. Ďakujem pekne.
Danko, Andrej, predseda NR SR (2019-05-16):
Pani ministerka, ja sa ospravedlňujem, lebo je 10.00 hod. Budete dlhšie? Lebo ja vám dám priestor potom po obede, po prestávke, lebo je program, ktorý musím ísť...
Kondrót, Maroš, poslanec NR SR (2013-03-13):
Pani predsedajúca, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre hospodárske záležitosti a Výboru Národnej rady pre sociálne veci. A aby za gestorský výbor určila hlasovaním Výbor Národnej rady Slovenskej republiky pre hospodárske záležitosti s tým, že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní.
J. Brocka, poslanec: (2006-10-24):
Pán kolega, ja neviem, či vy daniam nerozumiete alebo nechcete rozumieť. Dnes sme hlasovali o vianočnom príspevku. To tiež súvisí s daňami. Totižto, nie sú peniaze. Tých 1,7 mld. nie je z rozpočtu Sociálnej poisťovne. To je zo štátneho rozpočtu. To znamená, to je z daní aj chudobných, chudobných otcov, ktorí majú možno viac detí a chodia do práce za minimálnu mzdu. A oni sa zo svojej dane budú na tento váš predvolebný sľub skladať. Zaplatia si to aj dôchodcovia, ale o tom budem možno niekedy inokedy mať čas hovoriť. Vy ste hovorili, som zachytil, že zisky utekajú z monopolov von. Pán kolega, prosím vás, len z toho jedného SPP, kde štát je stále vlastníkom 51 %, tak každý rok štát dostáva viac ako 10 mld. na dividende. A to je polovica z toho, čo treba na vykrytie deficitu v 1. pilieri. Pán kolega, o čom to rozprávate?
Jakab, Július, poslanec NR SR (2023-12-13):
Ďakujem pekne. Ďakujem aj vystupujúcemu poslancovi Romanovi Mikulcovi, ktorý v minulosti pôsobil ako minister vnútra, a keď sa bavíme o tých 900 poplatkoch, tak sú tam aj také zaujímavosti, ako napríklad ŠPZ-ky, ja to možno lepšie vysvetlím v rozprave, ale zabudol si sa pochváliť tým, čo si dokázal, keď si bol minister vnútra, a to je to, že ak si dobre pamätáte, tak Slovenská republika nakupovala od súkromnej spoločnosti tieto tabuľky s evidenčnými číslami za pomerne vysokú sumu, ak si pamätám správne, tak to bolo nejakých sedem-osem eur. A tú jednu tabuľku Slovenská republika teda predávala svojim občanom za nejakých 16,50, 16,50 presne. To, čo si ty urobil, je, že teraz je to už v gescii, výroba týchto tabuliek je v gescii ministerstva vnútra a dokázal si znížiť takýmto spôsobom poplatok, ktorý išiel súkromnej firme sedem-osem eur na 3,70, ak si dobre pamätám, za jednu tabuľku, a táto vláda namiesto toho, aby sa k tomu postavila, že teda sú znížené náklady, tak znížime poplatok aj ľuďom, tak naopak ho zvyšuje zo 16,50 na, na 25 eur za jednu ŠPZ-ku, čo znamená, že pokiaľ si viete tie ŠPZ-ky vybaviť, lebo ich potrebujete, lebo máte auto, tak namiesto 33 eur, lebo potrebujete dve značky, namiesto 33 eur zaplatíte 50 eur, čo je teda nárast približne o 50 % iba pri tomto konkrétnom jednom poplatku. Čiže ďakujem ti za tvoju rozpravu. Týmto si sa pochváliť nestihol, tak, tak ťa chválim ja, lebo naozaj si ušetril mnoho peňazí Slovenskej republike.
Hort, Milan, podpredseda NR SR (2011-06-29):
Ďakujem. Pán spravodajca, chcete reagovať na rozpravu? (Reakcia spravodajcu.) Nie. Preruším rokovanie o tomto bode programu. A budeme pokračovať prvým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 258/1993 Z. z. o Železniciach Slovenskej republiky v znení neskorších predpisov . Máte ho pod tlačou 386 a návrh na pridelenie na prerokovanie výborom je v rozhodnutí č. 396. Prosím opäť podpredsedu vlády a ministra dopravy pána Figeľa, aby vládny návrh zákona uviedol. Nech sa páči.
Figeľ, Ján, podpredseda NR SR (2014-12-09):
Ďakujem pekne. Na vystúpenie pána Osuského je jedna faktická poznámka. Nech sa páči, Štefan Kuffa.
Marcinčin, Anton, poslanec NR SR (2010-12-10):
Návrh uznesenia Národnej rady Slovenskej republiky z dnešného dňa k návrhu záverečného účtu verejnej správy Slovenskej republiky za rok 2009 – aktualizácia podľa finálnych údajov vykázaných v metodike ESA 95 (tlač 173). Národná rada Slovenskej republiky berie na vedomie návrh záverečného účtu za rok 2009 – aktualizácia, ktoré vykazuje v metodike ESA 95 schodok verejnej správy 4 999,4 mil. eur, po druhé podiel schodku verejnej správy na HDP za rok 2009 dosiahol 7,9 % a konsolidovaný dlh verejnej správy, ktorý k 31. decembru 2009 dosiahol 22 330,4 mil. eur, čo predstavuje 35,4 % hrubého domáceho produktu v roku 2009. Ďakujem, vážený pán predsedajúci, skončil som.
Kuffa, Štefan, poslanec NR SR (2012-09-20):
To je taká krásna téma, tak dnešný večer by sme ňou mohli aj zavŕšiť, aspoň nejakou, nejakým tým príspevkom. Vážená pani predsedajúca, milí kolegovia, predkladatelia, a máme tu aj dve dámy. Taká milá komorná atmosféra je tuná, no tak dovoľte mi niekoľko slov, ja som pána kolegu Hrnčiara pozorne počúval, ale aj vnútorne som nad návrhom, sa úprimne priznám, tohto zákona zamyslel, že či teda aj ja pri hlasovaní podporiť tento zákon, alebo byť proti nemu. Aby ste ma tak celkom neodsudzovali, musím sa priznať, že patrím k abstinentom. Patrím k abstinentom, ale vo svojich úvahách chcel by som byť tolerantný aj voči tým, ktorí majú radi možno pivo alebo vínko. Ale ako kolega Janko to tu spomenul, veľmi vážne vnútorne naozaj s tým zápasím, pretože ako to by dopadlo asi u nás na Slovensku, to 0,5 promile alkoholu v krvi. Tak to je, hej, tento návrh. Ak by sme mali byť spravodliví potom k účastníkom dopravy, lebo pán kolega to spomenul vo všeobecnosti účastníkov dopravných situácii teda, pardon, tak k ním patria aj chodci, to nie sú len cyklisti. Ak by sme mali zaviesť, teda ak by sa uzniesla táto Národná rada v rámci nejakej tej tolerancie, aby sme akceptovali 0,5 promile alkoholu v krvi, zdalo by sa mi to dosť nespravodlivé, že by to mali len cyklisti. Predstavte si situáciu takú, že ja som šofér a ja mám 0,0 promile, teraz stret je s takýmto cyklistom, ktorý má 0,5 promile, teraz je zrážka, smrteľná nehoda. Čo teraz? Zdá sa mi to trošku nespravodlivé a ktovieaké tie procesy a ktovieaké spory by sa v tých daných situáciách viedli, a teda či to bolo únosné pre ten organizmus, alebo to nebolo únosné. Takže toto je taká dilema. A už, teda ak by sme mali o tak závažnej veci rozhodovať, prepáčte mi, možno to bude veľmi smelý návrh, ale potom tých 0,5 percent, promile, tá tolerancia, nech je potom u všetkých účastníkov v rámci cestnej premávky, áno, ďakujem. Nemôže to byť jeden účastník cestnej premávky zvýhodnený oproti niekomu druhému. Myslím si, že by to prinášalo veľa konfliktných situácií. Chcem byť tolerantný aj voči tým, ktorí naozaj majú to vínko aj to pivo radi, áno, aj ako to kolega spomenul vo Francúzsku, Nemecku, nespomínal krajiny, ale majú naozaj túto toleranciu. Myslím si, že tá, aj tie štatistiky, verím, že môžu tak zodpovedať tomu. Takže ja z celkového obsahu by som chcel povedať to, že teda dovolil by som si to tak navrhnúť, ak teda má byť tolerancia, tak teda u všetkých účastníkov cestnej dopravy. Ďakujem za pozornosť.
Federič, Igor, poslanec NR SR (2019-06-24):
Ďakujem pekne, pán predsedajúci. Vážené pani poslankyne, páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženú k návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, ústavnoprávny výbor a Výbor Národnej rady pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 6. septembra 2019 a gestorský výbor do 9. septembra 2019. Pán predsedajúci, poprosím o otvorenie rozpravy.
Sopko, Miroslav, poslanec NR SR (2016-12-07):
Ďakujem za faktické poznámky mojich kolegov. Len v krátkosti možno, že nie o to, nejde o to, že kto bol aký, či väčší, alebo menší, silnejší alebo slabší, dôležité v súčasnosti už je teraz to a to chcem zdôrazniť, aby dnešná mladá generácia poznala svoje dejiny, aby sme ich čím viac zapájali do rôznych projektov, aby sme ich zapájali do toho, aby sa, čím viacej včleňovali svoje povedomie do historického povedomia našej krajiny a svojho národa. Toľko som chcel. Ďakujem.
Grendel, Gábor, podpredseda NR SR (2020-09-23):
Prezentujme sa a hlasujme. (Hlasovanie.) Prítomných 139 poslancov, za 40, proti 27, zdržalo sa 69, nehlasovali 3. Návrh sme neschválili. Pristúpime k hlasovaniu; pardon, k tomuto nie. Takže pristúpime k hlasovaniu o bode 54 schváleného programu, ktorým je prvé čítanie o návrhu poslancov Podmanického a Kéryho na vydanie zákona, ktorým sa mení Zákonník práce (tlač 105). Prosím spravodajcu z výboru pre sociálne veci poslanca Erika Tomáša, aby hlasovanie uviedol. (Zaznievanie gongu.) (Hlasovanie o návrhu poslancov Národnej rady Slovenskej republiky Jána Podmanického a Mariána Kéryho na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov , tlač 105.)
Kollár, Boris, predseda NR SR (2021-12-07):
Áno, nech sa páči, máte na to nárok.
Heger, Eduard, podpredseda vlády a minister financií SR (2020-04-29):
Ďakujem veľmi pekne, pán podpredseda. Ďakujem, vážené dámy, vážení páni, krátko. Tak ako som povedal vlastne aj v úvodnom slove pri skrátenom legislatívnom konaní, keďže teda nachádzame sa stále v období pandémie a je obmedzený aj sociálny kontakt, tak vlastne vidíme, že aj mnohé podnikateľské subjekty majú problém napĺňať vlastne štatistické povinnosti práve z dôvodu home officeov a rôznych obmedzení, ktoré existujú, takže preto prichádza vlastne aj do Národnej rady tento zákon, aby urobil také úpravy, ktoré vlastne uvoľňujú z tých, v ktorých to je možné, vlastne povinností štatistických, ale tak ako som hovoril v úvodnom slove, aj Štatistický úrad aby mal flexibilitu a zabezpečovať a konať tak, aby zabezpečil všetky potrebné dáta, aby sme boli stále v súlade so smernicami Európskej únie. Na druhej strane aby bola poskytnutá vlastne taká možnosť tým jednotlivým subjektom, ktoré sú dotknuté, mať na tomto odklad alebo úľavu podľa, podľa potrieb. Takže myslím si, že je to, tak ako som povedal v úvodnom slove, jednoduchý zákon, ktorý pripravil Štatistický úrad na základe skúseností a vlastne ide mu o to, aby znížil aj tú administratívnu záťaž podnikateľov práve v tomto konkrétnom čase pandémie. Verím, že sa to stretne s vaším porozumením a získa to podporu, tak ako aj pri skrátenom legislatívnom konaní. Ďakujem veľmi pekne za pozornosť.
P. Farkas, poslanec: (2005-12-13):
Budeme hlasovať teraz o druhom návrhu uvedenom pod č. 1 na strane 46.
Martvoň, Anton, poslanec NR SR (2014-03-26):
Ďakujem pekne, pani predsedajúca. Vážené kolegyne, kolegovia, vážení hostia, no, pán poslanec Kadúc, no, myslím si, že boli ste už aj v lepšej kondícii, a dať argument, že keď ľudia nemajú na to, tak nech si nepožičiavajú. No čakal by som to skôr od niekoho vyslovene pravicového politika, nie od poslanca, ktorý zastupuje obyčajných ľudí. No ale aj tak, žiaľbohu, ste s tým takto vystúpili. Teraz k faktom. Čo sa týka návrhu vykonávacieho predpisu, my sme vám to na ústavnoprávnom výbore, sme to vysvetľovali dlhé, možno, poviem, aj hodiny, ale aj na tých stretnutiach, čo sme mali, že jednoducho my ako poslanci, bola otázka a bol problém, či vôbec sme povinní predložiť návrh vykonávacieho predpisu. My sme ho predložili. Každý vie, že parlament, návrhom vykonávacieho predpisu, keď ide aj o poslanecký návrh, nemôže zaviazať vládu, aký vykonávací predpis má prijať. My sme dali návrh, dali sme im nejaký návod, sme dali nejaký návod vláde a to už je jedno, aká bude vláda, či modrá, žltá, zelená, ako si prijme výšku tej odplaty, bude si za to zodpovedať pred občanmi. Čo sa týka tých stretnutí. Nie je pravda, že by neboli stretnutia. Boli dve stretnutia s opozíciou, jedno na ministerstve hospodárstva, kde ste neprišli, a druhé u pani podpredsedníčky Laššákovej, kde, myslím si, korektne prebiehala diskusia skoro 2 hodiny. Čiže ale to chcem povedať, ja osobne som vám posielal ten návrh toho veľkého pozmeňováku, ktorý sa nedal urobiť za 1 deň. To boli v podstate desiatky dní rokovaní so sociálnymi partnermi a so všetkými zainteresovanými. To boli desiatky stretnutí, kolega Brixi plus ďalší predkladatelia vám to vedia povedať, čo sme museli absolvovať. Čiže nie je to celkom pravda, my sme s každým zainteresovaným o tom rokovali. Čo sa týka registra exekúcii a úverov, je to dobrá vec, ale nedá sa to riešiť týmto spôsobom, treba to riešiť, aby to riešila komplexne vláda alebo ministerstvo spravodlivosti ako také. A čo sa týka pána Kisku... (Prerušenie vystúpenia časomerom.)
Paška, Pavol, predseda NR SR (2014-11-09):
Reakcia? (Reakcia z pléna.) Nie. Pán poslanec Frešo. Nevidím ho v sále. Pán poslanec Viskupič.
B. Bugár, podpredseda NR SR: (2003-12-04):
B. Brestenská, poslankyňa: Ešte zopakujem. 1 až 10.
Érsek, Árpád, minister dopravy a výstavby SR (2017-02-09):
Ďakujem za slovo, vážený pán predsedajúci, kolegyne, kolegovia. Vážený pán poslanec, ďakujem za otázku. Ministerstvo dopravy a výstavby Slovenskej republiky napĺna, napĺňa vládnou, vládou schválené programové vyhlásenie, ktoré sa s takýmto krokom, ktorým takýmto krokom počíta. Zmeny v označovaní sa budú týkať iba železničných staníc, nie železničných zastávok v obciach podľa nariadenia vlády č. 221/1999 Z. z. v znení neskorších predpisov, v ktorých sa k národnostnej menšine hlási najmenej 20 % obyvateľov. Spolu to bude 55 železničných staníc, na ktorých je prevádzkovaná pravidelná verejná osobná doprava. Ich zoznam je prístupný na Ministerstve dopravy Slovenskej republiky v sekcii železničnej dopravy a dráh. Železnice Slovenskej republiky sa aktuálne pripravujú na realizovanie tohto kroku, pričom prebieha miestne zisťovanie, na aké konkrétne miesto fasády stanice s akým technickým spôsobom bude nápis umiestnený. Celý proces týchto zmien bude prebiehať počas roka a jeho ukončenie sa očakáva 31. decembra 2017. Ďakujem, skončil som.
A. Belousovová, podpredsedníčka NR SR: (2008-09-10):
Otváram všeobecnú rozpravu, do ktorej som nedostala žiadnu písomnú prihlášku, a preto sa chcem opýtať, či sa chce niekto prihlásiť do rozpravy ústne. Ústne sa do rozpravy neprihlásil nikto. Končím možnosť podania ústnych prihlášok do rozpravy. Zároveň vyhlasujem rozpravu za skončenú a prerušujem rokovanie o tomto bode programu. Zároveň vyhlasujem krátku prestávku. O 17.00 bude nasledovať hlasovanie, takže poprosím všetkých pánov poslancov a panie poslankyne, ktoré sú mimo rokovacej sály, aby prišli do rokovacej sály, o 17.00 sa bude hlasovať. Ďakujem. (Prestávka.) (Po prestávke.)
Zmajkovičová, Renáta, podpredsedníčka NR SR (2012-09-12):
S faktickou poznámkou jeden poslanec. Uzatváram možnosť prihlásiť sa s faktickou poznámkou. Pán poslanec Droba.
Kollár, Boris, predseda NR SR (2023-03-16):
Pani poslankyňa Zemanová.
M. Pado, poslanec: (2007-04-13):
A naozaj asi, pán podpredseda parlamentu, máte veľmi slabú pamäť. Dnes je 13. 4. a 23. 3. ste v denníku SME dali vyjadrenie, ktoré bolo zverejnené o deň neskôr 24. 3. Predseda poslaneckého klubu strany SMER hovorí, že: „Výroky ministra boli nešťastné, ale nie na odvolanie. Som ochotný krajne pripustiť, že to vyjadrenie bolo nešikovné a minister by mal viac vážiť svoje slová.“ A teraz treba porovnať vaše vyjadrenie so stanoviskom vlády, ktoré chváli pána ministra za to, čo povedal. Tak sa pýtam, že máte aj vy ten pocit, že nie je všetko v poriadku? Ja ho mám. A ešte vám poviem ďalší výrok, ktorý bol zverejnený v tom istom denníku: „Výroky tohto druhu dokazujú, že nie všetci úplne chápu dôležitosť boja proti korupcii.“ Povedal denníku SME hovorca OECD Nicholas Brey. No a tu je vidno, že naozaj nie všetci chápu dôležitosť boja proti korupcii, lebo 26. 3. v denníku SME bolo napísané: „Predseda vlády obhajuje ministra hospodárstva tým, že iba hovoril pravdu o obchode so zbraňami.“ No a perlička na záver: „I státní firmy smějí uplácet“, 23. 3. 2007 Lidové noviny: „Slovenský ministr hospodářství Ľubomír Jahnátek připustil, že při zbrojních zákázkách lze uplácet.“ Ďakujem pekne za pozornosť. (Potlesk.)
B. Bugár, podpredseda NR SR: (2004-01-23):
(Hlasovanie.) Prítomných 132 poslancov, za návrh 130, nehlasovali 2. Konštatujem, že aj tento návrh uznesenia sme schválili. Budeme pokračovať v hlasovaní o návrhu skupiny poslancov Národnej rady Slovenskej republiky na vydanie zákona, ktorým sa  dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a o zmene a doplnení niektorých ďalších zákonov (tlač 514). Pán poslanec Murgaš, nech sa páči, môžete uvádzať jednotlivé hlasovania ako spravodajca. M. Murgaš, poslanec: Ďakujem, pán predsedajúci. Dámy a páni, odporúčam, aby sa Národná rada Slovenskej republiky uzniesla podľa § 73 ods. 3 písm. c)  rokovacieho poriadku na tom, že odporučí tento návrh prerokovať v druhom čítaní. Prosím, pán predsedajúci, dajte hlasovať o mojom návrhu.
Náhlik, Peter, poslanec NR SR (2016-06-15):
Ďakujem, pán predsedajúci. Dajte, prosím, hlasovať o tom, že Národná rada Slovenskej republiky berie na vedomie Program stability Slovenskej republiky na roky 2016 až 2019.
Grendel, Gábor, podpredseda NR SR (2022-03-16):
Prezentujme sa a hlasujme. (Hlasovanie.) Prítomných 128 poslancov, za 95, proti 5, zdržalo sa 28, nehlasovalo 0. Konštatujem, že sme zákon posunuli do tretieho čítania . Otváram rozpravu v rámci tohto čítania a pýtam sa, či sa niekto hlási do rozpravy. Nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Vons, Peter, poslanec NR SR (2023-06-21):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Tkáčová, Jarmila, poslankyňa NR SR (2011-10-21):
Budeme hlasovať o bode 4. Prosím, dajte hlasovať. Bode 4 zo spoločnej správy.
Sloboda, Vladimír, poslanec NR SR (2017-05-18):
Vážený pán predsedajúci, v rozprave vystúpila jedna pani poslankyňa, procedurálne návrhy neboli podané. Preto prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2016-04-20):
Ďakujem veľmi pekne pani poslankyni. S faktickými poznámkami sa prihlásili traja páni poslanci. Ukončujem možnosť prihlásiť sa s faktickými poznámkami. Prvý pán poslanec Binder.
M. Fronc, minister školstva SR: (2003-04-10):
A posledná vec a vysvetlenie, 20 % z vybraných poplatkov zostáva vysokej škole na robenie ich vlastnej sociálnej podpornej politiky študentom na poskytovanie prospechových štipendií. Inými slovami, keby som to zobral v globále, 20 % študentom na danej škole by škola  mohla, keď sú v takej núdzi, dať peniaze vo výške poplatku, aby ich mohli uhradiť, navyše k tomu, čo dostávajú. Myslím si, že je to systém, ktorý podstatne zlepší šancu študovať tým chudobným podľa môjho názoru. A druhá vec je, pán poslanec, dvojakým spôsobom môžeme, samozrejme, zamedziť cestu alebo šancu študovať mladým ľuďom. Jedna z nich je v tom, že nemáme dostatok miest alebo sa tie miesta na vysokých školách nevyužívajú efektívne. Iste viete o mnohých prípadoch študentov, ktorí vlastne zneužívajú systém. Takýmto spôsobom de facto tým, ktorí majú predpoklady, skôr otvoríme možnosť študovať na vysokých školách. K poslednej otázke, myslím si, že to je trošku nie presne citované, čo sa týka dvojakého spoplatnenia. Musím povedať, že tieto veci zo zákona môžu už len dobiehať, lebo už platí z minulého roku zákon o vysokých školách. A druhá vec je, že žiadnej vysokej škole títo študenti neplatia. Vstúpili, takpovediac, do občianskoprávneho vzťahu podpísaním zmluvy, ktorý nemôže v rámci ústavy žiaden minister ani ministerstvo zmeniť. Domnievam sa, že to nie je možné. Z toho dôvodu vám musím povedať, žiaľbohu, je mi to veľmi ľúto, že sa takto udialo. Treba priznať, že pravdepodobne participovali na tom aj ľudia, ktorí pôsobia vo vysokoškolskej komunite, čo, žiaľ, ale toto nie je možné z pohľadu ministra a ministerstva školstva zmeniť. Ďakujem.
Sulík, Richard, predseda NR SR (2010-09-09):
Ďakujem pekne. Pán Poliačik, nech sa páči.
Dobeš, Peter, poslanec NR SR (2020-11-26):
Poprosím o hlasovanie dnes o 17.00 hod.
Danko, Andrej, predseda NR SR (2019-01-29):
Pán poslanec, poprosím. Vážené panie poslankyne, vážení páni poslanci, prosím vás o kľud v sále. Nech sa páči.
Počiatek, Ján, poslanec NR SR (2010-09-09):
Ďakujem za slovo. Pán Matovič, tá analógia je naozaj taká istá v prípade gréckej pôžičky aj eurovalu, pretože my sme v prípade Grécka tiež len odblokovali možnosť iným krajinám poskytovať pôžičky a v druhom kroku by tak či tak sa musel vyjadriť parlament k tomu, či tú grécku pôžičku poskytneme alebo nie. A vidím, že vy vnímate tú analógiu takisto aj v prípade eurovalu, že teraz síce týmto postupom alebo týmto krokom, ktorý teraz konáme, odblokujeme mechanizmus. A potom budeme opäť zvažovať? To bude teda postoj opäť Slovenska voči európskej solidarite, že keď príde na lámanie chleba, zase budeme rozmýšľať nad tým, či to urobíme alebo neurobíme? Chápem to tak správne? Aby sa to v budúcnosti nestávalo, a to súhlasím, že dôležitejšie je pripraviť podmienky tak, aby sa žiadna krajina nedostala do takejto situácie, a o tom je aj proces, ktorý teda prebieha, o ktorom sme aj žiadali byť a, dúfam, budeme pravidelne informovaní, aké budú nové pravidlá hry v rámci celej Európskej únie a dodržiavanie týchto pravidiel a aké budú aj sankcie za to, my sme tiež sa zasadzovali za veľmi prísne sankcie, aby k takýmto situáciám už v budúcnosti nedochádzalo. Ale ešte raz sa vrátim k tomu, len chcel som pripomenúť všetkým, aby si uvedomili, že tieto dva mechanizmy, grécka pôžička aj euroval, sú svojím spôsobom identické, pretože riešia ten istý problém. Problém, prečo to nebolo v jednom balíku, bol, že sa konalo rýchlo a grécka pôžička vznikla pred eurovalom, keďže euroval vtedy neexistoval. Ale filozofia je úplne identická. Ďakujem.
Hort, Milan, podpredseda NR SR (2011-12-01):
S faktickými poznámkami sa prihlásili páni poslanci Ondrej Matej a Jozef Kollár. Uzatváram možnosť vystúpiť s faktickou poznámkou a slovo má pán poslanec Ondrej Matej.
Suja, Miroslav, poslanec NR SR (2020-09-17):
Ďakujem za slovo, pán predsedajúci. Pán poslanec Dostál, ja vás beriem ako intelekt... inteligentného kolegu a poslanca, ale vám chýbajú základy slušného správania. Slušný človek príde a pozdraví sa, keď sa mu niekto odzdraví alebo pozdraví, tak opätuje pozdrav, ale vy tu chodíte ako teľa, arogantné teľa, ktoré tu chodí a nedokáže sa ani odzdraviť. A čudujem sa tomu, lebo vás beriem ako inteligentného človeka... (Prerušenie vystúpenia predsedajúcim.)
Glváč, Martin, podpredseda NR SR (2017-02-07):
Ďakujem. Pýtam sa, či sa chce niekto prihlásiť do rozpravy ústne. Procedurálny, pán poslanec? Ako spravodajca, alebo ústne? Ústne, nech sa páči. Takže ukončujem možnosť prihlásenia sa do rozpravy. Tak pán poslanec Laurenčík.
Glváč, Martin, podpredseda NR SR (2019-03-26):
Ďakujem. S faktickou poznámkou jedna poslankyňa. Končím možnosť prihlásiť sa. Nech sa páči.
Galek, Karol, poslanec NR SR (2019-09-18):
Tak teda pekný deň ešte raz všetkým. Na úvod by som sa rád ospravedlnil za naozaj to moje veľké rozčúlenie, ktoré bolo v tej jeho prvej časti rozpravy, ale, bohužiaľ, proste mám to v povahe, naozaj keď vidím nejakú nespravodlivosť, jak sa hovorí, skrivodlivosť, tak viem sa, viem sa vytočiť a niekedy aj na takýchto možno veciach, kde niekto osta..., niekto iný ostane, ostane kľudný. Ja by som možno si dovolil ešte v rámci tohto reagovať na niektoré faktické alebo na niektoré pripomienky, ktoré tu zazneli. Pán Bublavý hovoril aj troška z tej histórie, alebo hovoril aj o tom, kto vlastne to celé spôsobil a koho sa toto všetko dotkne. Bolo tam povedané, že teda bude sa to týkať tých starších ľudí pred odchodom do dôchodku, ale toto, bohužiaľ, tento zákon práve nerieši, toto rieši ten osobitný príspevok, ktorý tu máme od toho, od toho ’87., ja si dovolím z neho aj zacitovať: „Osobitný príspevok oprávnený na priznanie tohto osobitného príspevku, ak zákon neustanovuje inak,“ citujem z toho zákona ’87 Zb., „je fyzická osoba, ktorá dosiahla najvyššiu prípustnú expozíciu zo zamestnania v baníctve...“ (Ruch v sále.) Pán Marček, poprosím vás... (Zaznievanie gongu a prerušenie vystúpenia predsedajúcim.)
Bugár, Béla, podpredseda NR SR (2016-09-07):
Vidíte, ako vás vie pomýliť register. Pani poslankyňa Cigániková, nech sa páči.
Laurenčík, Milan, podpredseda NR SR (2021-11-11):
Pán poslanec Filip Kuffa, nech sa páči.
Paška, Pavol, predseda NR SR (2013-05-16):
Chcete reagovať, pán poslanec? Nie. Takže pán poslanec Mikloško.
Dostál, Ondrej, poslanec NR SR (2018-09-13):
Pán poslanec Heger, mňa tam zaujala tá myšlienka dobrovoľnosti, ktorá je teraz, rezonuje vo viacerých príspevkoch, tak možnože je to taká otázka aj na predkladateľov, že prečo to predkladajú ako povinnosť, nota bene keď nedávno tu presadili 13. a 14. platy, ktoré sú dobrovoľné a kde tiež teda existuje nejaká paralela, tak že prečo prišli s tým, že to má byť povinné, prečo to nedali ako možnosť. V tom prípade možnože aj táto diskusia by bola oveľa stručnejšia, lebo veľmi veľká časť výhrad zo strany opozície, ktorá tu zaznieva, a možno je to úplne najsilnejšia výhrada, je, že sa to stanovuje ako povinnosť. Keby to bolo ako možnosť, tak hovorím, možno by sme niektorí pokrčili plecami, že to nie je systémové, že to je nejaké selektívne zvýhodňovanie a že lepšie by bolo znížiť dane, ale, ale určite by tu zaznelo menej kritických slov. Ak by SNS povedala, dobre, no, bude to, navrhujeme, aby to bolo dobrovoľné, aby podnikatelia mali túto možnosť. Takže to asi nie je otázka, ktorú mi ty vieš, budeš vedieť zodpovedať, ale možnože ešte pán predkladateľ v záverečnom slove, alebo ak sa ešte prihlási do diskusie, tak vysvetlí, že čo ich viedlo k tomu, že po tom, čo presadili dobrovoľné 13. a 14. daňovo a odvodovo zvýhodnené platy, prišli s myšlienkou povinnosti, nie možnosti pri rekreácii.
B. Bugár, podpredseda NR SR: (2006-04-20):
(Hlasovanie.) Prítomných je 130 poslancov, za 128, zdržali sa 2. Konštatujem, že návrh sme schválili. Prosím teraz pána poslanca Jozefa Mikuša, aby ako spravodajca uvádzal jednotlivé návrhy uznesenia k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov (tlač 1532).
J. Vaľová, poslankyňa: (2007-09-04):
Stanovisko, lebo hlas ľudu je hlas Boží, sa hovorí, akčného výboru zdravotne poškodených invalidných občanov Slovenskej republiky k vyhláseniu poslanca Národnej rady a predsedu SDKÚ Mikuláša Dzurindu: „Niet sa čo diviť vašim vyhláseniam, ktoré dávate slovenskej verejnosti v súvislosti so zmenami sociálnych zákonov súčasnej vlády. Sú typické a totožné s postupmi v dobe vášho vládnutia. Klamali ste, podvádzali ste a zavádzali ste slovenského občana v minulosti. A ten istý štýl a spôsoby používate aj teraz, ale už bezúspešne, pretože vás už slovenský národ pozná. Vstúpili ste do histórie slovenských dejín nie vraj úspechmi ekonomiky, ale ako zatiaľ jediná slovenská vláda, ktorá protiústavnými zákonodarnými opatreniami okradla invalidných dôchodcov, slovenských invalidov. Vašimi protiústavnými a protizákonnými postupmi ste zbedačili desaťtisíce občanov. Dôsledky, v mnohých prípadoch tragické, už nemohol napraviť ani nález Ústavného súdu Slovenskej republiky, ktorý potvrdil obludnosť a zločinnosť vášho vládnutia, a to aj napriek mnohonásobnému upozorňovaniu zo strany verejnosti, ale aj odborníkov a inštitúcií. Kde je charakter váš a vašich súpútnikov, keď teraz zneužívate každú možnosť na hlúpe, bezdôvodné a zavádzajúce útoky proti navrhovaným zmenám? Vari až tak hlboko načrú do vašich vreciek, lebo o vašich argumentoch, o neprospechu občana už neverí ani malé decko. Aj to už vieme, že klamete. Spôsoby vášho vymývania mozgov sú príliš priehľadné a čitateľné, aj keď dosť rafinované, lebo ich vyhlasujete za slušnosť. Pán Dzurinda, keďže sa vyhlasujete za slušného politika, urobte ten jeden jediný slušný skutok, ktorý vám ostáva, odíďte z Národnej rady Slovenskej republiky a z politiky vôbec. Po spôsobe, kde vašou politickou metódou bola protiústavná, retroaktivita a používanie neplatných zákonov na okrádanie desiatok tisíc chorých invalidov občanov o mnohokrát jediný zdroj príjmov, tam nemáte už čo robiť. Urobte to a potom vám časť verejnosti možno uverí, že ste sa pomýlili a že to nebol úmysel. V opačnom prípade len potvrdíte, že je zase len arogancia nemorálne účelové konanie v zmysle vášho hesla: „Na konci nášho snaženia je obyčajný človek.“ Ozaj je až na tom samom samučičkom konci. Za invalidných občanov Slovenskej republiky účastníci protestného zhromaždenia pred Národnou radou Slovenskej republiky.“ Je tu list podpísaný týmito občanmi. Neboli to moje slová, ale slová občanov. Ďakujem veľmi pekne, pán predseda. (Potlesk.)
Laššáková, Jana, podpredsedníčka NR SR (2012-09-14):
Ďakujem, pán minister. Chce zaujať k rozprave stanovisko spravodajca? Krúti hlavou, že nie. Prerušujem rokovanie o tomto bode programu. A teraz nasleduje Súhrnná správa o stave rodovej rovnosti na Slovensku za rok 2011 . Správa je pod tlačou 126 a správa výboru má tlač 126a. Prosím ministra práce, sociálnych vecí a rodiny Jána Richtera, aby správu uviedol. Nech sa páči, pán minister, máte slovo. (Reakcia ministra na reakciu z pléna: „Pohár vínka by bol lepší.“)
Glváč, Martin, podpredseda NR SR (2016-04-27):
Ďakujem veľmi pekne. S faktickými poznámkami sa nikto neprihlásil. Ukončujem možnosť prihlásiť sa s faktickou poznámkou. Hlási sa niekto ústne do rozpravy? Nie je tomu tak. Ukončujem týmto rozpravu. (Zaznievanie gongu.) Vyhlasujem všeobecnú rozpravu za skončenú a pristúpime k hlasovaniu. (Zaznievanie gongu.) Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie. (Hlasovanie o vládnom návrhu zákona, ktorým sa mení zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 50.)
K. Tóthová, poslankyňa: (2006-12-07):
Vážený pán minister, som rada, že ste sa stotožnili s nevhodnosťou a zlými vplyvmi hlavne na mládež. Psychológovia už preukázali, že takéto ponuky programov a iné programy cez deň, ktoré sa vysielajú, deti sledujú a má to neblahý význam a vplyv na ich psychický, duševný rozvoj, aj na ich správanie. Moja angažovať je preto, že s pani poslankyňou Muškovou vlastne sme sformulovali toto znenie zákona a som veľmi smutná, že v zákone je niečo, čo je prínosné pre spoločnosť, na čo rodičia poukazujú, že nesúhlasia s takýmito počinmi televízie a vždy sú tu určité záujmy, ktoré prevršujú spoločenskú prospešnosť. Pokiaľ ide o postavenie Rady pre vysielanie a retransmisiu,  súhlasím s vami, že je to orgán parlamentný, ale v tejto časti, kde ukladá pokuty, je to prenesený výkon štátnej správy a v našej spoločnosti platí zásada, že každý prenesený výkon štátnej správy má určitú vertikálnu väzbu. Súhlasím s vami, že nikde v právnom predpise to nie je zakotvené, preto začíname uvažovať, či niečo podobné do platného práva nedať. V každom prípade si myslím, že aj verejné výzvy vzťahu k Rade pre vysielanie a retransmisiu musia byť také, že sú povinní plniť si svoju kontrolnú funkciu.
Sulík, Richard, predseda NR SR (2011-09-14):
Prosím, hlasujte teraz o prvom návrhu pána poslanca Kaníka. (Hlasovanie.) Prítomných 145 poslancov, hlasovalo 74 za, 56 proti, 13 sa zdržalo, 2 nehlasovali. Tento návrh nebol schválený.
Jurinová, Erika, podpredsedníčka NR SR (2014-11-08):
Ďakujem pekne za slovo. Pán Blanár, no nazývate ma klamárkou. Ja teda vás takto dehonestovať nebudem. Ja poviem, že máte krátku pamäť. Vy si naozaj nespomínate na to, čo ste mi povedali, keď sme sa stretli tu pred sieňou? Asi si na to veľmi slabo spomínate. Mali by ste zapojiť všetky mozgové bunky a spomenúť si, že sám ste sa ma pýtali, či mi nestačí, že mi odpovedáte vy ako najvyšší predstaviteľ vyššieho územného celku. Potom ste dodali, áno, že veď snáď nám bude... (Reakcia z pléna.) Takže na vašu intervenciu, som o tom presvedčená, mi pani riaditeľka uvedenej nemocnice odpovedala. Ak sa pýtate na to, čo napríklad som vtedy robila. Áno, vtedy som sa naozaj uvádzala možnože do problematiky. Vy ste ma veľakrát inštruovali svojimi radami. A druhá vec. Áno, bola som tu nový poslanec. Vy ste tiež učený z neba nespadli, pán poslanec, pán župan. Ale zároveň spomínam si veľmi dobre ako pán bývalý riaditeľ tamojšej nemocnice, takisto váš človek, veľmi tuho bojoval o to, aby bola neurologická ambulancia alebo neurologické oddelenie dokonca v trstenskej nemocnici. A sám ste vedeli, že nie je to možné ani rozumné, ani správne. Aj napriek tomu ste robili všetko pre to spolu s ním, aby to tak bolo. Našťastie sa to nepodarilo, našťastie, lebo takéto oddelenia sú oveľa možno kvalitnejšie v ďalších nemocniciach... (Reakcia z pléna.) Ja rozprávam o tom, čím ste vy začali, že čo som robila... (Prerušenie vystúpenia predsedajúcou.)
Bugár, Béla, podpredseda NR SR (2016-11-30):
Pán poslanec Matovič.
P. Paška, predseda NR SR: (2008-11-04):
(Hlasovanie.) 133 prítomných, 106 za, 24 sa zdržalo, 3 nehlasovali. Konštatujem, že sme schváli vládny návrh novely zákona č. 597/2006 Z. z. Ďakujem pekne. Teraz vás poprosím, pán poslanec, aby ste uviedli aj hlasovanie v druhom čítaní o vládnom návrhu zákona, ktorým sa mení a dopĺňa zákon č. 491/2001 Z. z. o organizovaní trhu s vybratými poľnohospodárskymi výrobkami v znení neskorších predpisov , je to tlač 711.
B. Bugár, podpredseda NR SR: (2004-05-14):
B. Hanzel, poslanec: Ďakujem, pán podpredseda. Vážený pán minister, vážené kolegyne, kolegovia, ja chcem vystúpiť viac-menej len tak trošku kuriózne, lebo ja som jeden z posledných mohykánov pracovno-technických práporov. Takže ja som tie PTP útvary zažil. Chcem povedať, že keď sme narukovali do jedného takéhoto práporu, tak nás tam bolo 50 mužov v jednej rote, z toho bolo 30 Maďarov, 19 Cigánov a ja. Tak ten zážitok bol skutočne krásny. Strávil som tam síce trošku obmedzený čas, ale naozaj sú to veci, na ktoré sa dá spomínať. A keď si niekto prečítal Čiernych barónov od Švandrlíka, tak ja musím povedať, to všetko je absolútna pravda. Toto všetko som tam aj ja zažil. Za celú vojnu som vystrieľal deväť nábojov v tej prípravnej fáze a potom už sme vyfasovali mundúry, lopaty, sekery a chodili sme zo stavby na stavbu. A môžem povedať, to bolo množstvo kurióznych situácií. Ale, samozrejme, zrejme sú skôr vhodné na rozprávanie niekde pri víne alebo tuná hore pri káve ako v parlamente. Ale skutočne to boli zážitky, na ktoré človek nikdy nezabudne. Ja som túto záležitosť nebral príliš osobne, lebo už vtedy som vedel, o čo ide, už som vtedy bol v nemilosti, lebo som sa prihlásil ako dobrovoľník do armády proti Rusom, ktorí k nám prišli okupovať našu vlasť. A toto bol dôsledok toho. Ja som tesne potom išiel na vojnu a dostal som sa k takejto poslednej zložke. Čo sa týka našej existencie tam, tak ja nemôžem povedať, že sme boli nejako ináč utláčaní ako psychicky. My sme dokonca dostávali peniaze a boli sme veľmi bohatí vojaci, lebo už vtedy nejako koncom šesťdesiatych, začiatkom sedemdesiatych rokov sme brali vyše 1 000 korún mesačne, čo boli celkom slušné peniaze, a naozaj sme sa mali výrazne lepšie ako ostatní vojaci po finančnej stránke. Myslím si, že aj tá disciplína bola na inej úrovni, ako sa vyžadovala od ostatných vojakov. No ale je pravda, že mohli to ľudia chápať aj negatívne, mnoho ľudí to mohlo chápať ako psychickú ujmu. A preto by som sa prihováral tiež za to, aby sa nejakým spôsobom to, čo sa dá napraviť, napravilo, obzvlášť keď nás to nebude stáť až také veľké peniaze. Ja si myslím, že tie peniaze, o ktorých hovoríme, nie sú také veľké, aby sme nemohli napraviť aj morálne krivdy. Súčasne sa ešte znova prihováram pánu ministrovi. Ešte stále tu máme jednu skupinu, veľmi maličkú skupinu na Slovensku, o ktorej sa doteraz vôbec nehovorilo. A to je skupina signatárov Charty 77, ktorú som takisto zažil. Ja som skutočne bol okolo roku 1977 dva roky bez práce, čo tu vtedy nebolo možné, vtedy to bolo príživníctvo. A bolo to veľmi ťažké pre tých pár ľudí, ja som bol deviaty na Slovensku. Takže ono ich asi nebolo viac ako nejakých 10 – 11. Rozhodne v žiadnom prípade mi nejde o žiadne finančné odškodnenie, ale myslím si, že bolo by načase, aby aj táto skupina sa aspoň morálne dočkala svojho uznania, lebo toto bol začiatok toho, čo tu máme, pán minister. Ďakujem pekne.